แนวโน้มหุ้นขึ้นต่อตามต่างประเทศ
นักวิเคราะห์ประเมินดัชนีเช้าวันนี้ปรับขึ้นได้ต่อตามดาวโจนส์และยุโรปที่ปรับขึ้น ให้แนวต้าน 1,593 และ 1,597 จุด
15 มี.ค. 2556

นักวิเคราะห์ประเมินดัชนีเช้าวันนี้ปรับขึ้นได้ต่อตามดาวโจนส์และยุโรปที่ปรับขึ้น ให้แนวต้าน 1,593 และ 1,597 จุด
นายชัย จิรเสวีนุประพันธ์ ผู้จัดการ ฝ่ายกลยุทธ์ตลาดทุน บล.โนมูระ พัฒนสิน กล่าวว่า ตลาดหุ้นเช้านี้ถ้าดูจากตลาดต่างประเทศอาจไร้ทิศทางมีบวกและลบ ดาวโจนส์ยุโรปเป็นบวก แต่เอเชียตอบรับไม่มากเพิ่มขึ้นเฉลี่ย 0.5%  ลดลง 0.1% ตามสถิติแบบนี้ หุ้นไทยน่าจะปรับตัวขึ้นไปแถว 1,593 และ 1,597 จุด จากนั้นระหว่างเทรดซึมๆลงแถว 1,575 จุด
ปัจจัยช่วงนี้ถ้าเป็นต่างประเทศต้องดูท่าทีผู้ว่าการธนาคารกลางญี่ปุ่น (BOJ) คนใหม่ และประธานาธิบดีจีนคนใหม่ ภายในประเทศ 2 สัปดาห์สุดท้ายเป็นเรื่องทำราคาปิดสิ้นงวดบัญชี (window dressing)
กลุ่มที่เลือกเป็นหุ้นรับเหมาก่อสร้างได้ประโยชน์จากงบฯภาครัฐ  ส่วน fund flow เข้ามาบวกกับเรื่อง window dressing เป็นกลุ่มธนาคาร ซื้อเมื่ออ่อนตัว สื่อสารเรื่อง 3G